CELEX: 32018R1214
Language: mt
Date: 2018-08-29 00:00:00
Title: Regolament ta' Implimentazzjoni tal-Kummissjoni (UE) 2018/1214 tad-29 ta' Awwissu 2018 li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti “Morcilla de Burgos” (IĠP)

5.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 224/3
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1214
         tad-29 ta' Awwissu 2018
         li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti “Morcilla de Burgos” (IĠP)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikulari l-Artikolu 52(2) tiegħu,
         Billi:
         
                     (1)
                  
                  
                     Skont l-Artikolu 50(2)(a) tar-Regolament (UE) Nru 1151/2012, l-applikazzjoni ta' Spanja biex id-denominazzjoni “Morcilla de Burgos” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea (2).
                  
               
                     (2)
                  
                  
                     Il-Kummissjoni rċeviet żewġ avviżi ta' oppożizzjoni, segwiti minn żewġ dikjarazzjonijiet motivati ta' oppożizzjoni, skont l-Artikolu 51(1) u (2) tar-Regolament (UE) Nru 1151/2012, mingħand is-Sur Iñaki Libano minn Köln fil-Ġermanja u mingħand is-Sur Diego Garcia f'isem il-kumpanija Hydroplus li tinsab f'Chatou fi Franza, li qisithom bħala dikjarazzjonijiet mhux ammissibbli. Skont l-Artikolu 51 ta' dak ir-Regolament, il-persuni fiżiċi jew ġuridiċi li jkollhom interess leġittimu u li jkunu stabbiliti jew residenti fi Stat Membru ieħor għajr dak minn fejn tkun saret l-applikazzjoni, ma għandhomx id-dritt jippreżentaw avviż ta' oppożizzjoni direttament lill-Kummissjoni.
                  
               
                     (3)
                  
                  
                     Għalhekk jenħtieġ li d-denominazzjoni “Morcilla de Burgos” tiġi rreġistrata,
                  
               ADOTTAT DAN IR-REGOLAMENT:
         
            Artikolu 1
            Id-denominazzjoni “Morcilla de Burgos” (IĠP) hija rreġistrata.
            Id-denominazzjoni msemmija fl-ewwel paragrafu tidentifika prodott tal-Klassi 1.2. Prodotti tal-laħam (imsajra, immellħa, affumikati, eċċ.) tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta' Awwissu 2018.
            
               
                  Għall-Kummissjoni,
               
               
                  F'isem il-President,
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 343, 14.12.2012, p. 1.
         
            (2)  ĠU C 455, 6.12.2016, p. 7.
         
            (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).